चंडीगढ़(धरणी): हरियाणा में फसल अवशेषों को जलाने से रोकने के लिए सरकार द्वारा लगातार प्रयास किये जा रहे हैं। किसानों को उपकरणों के लिए सब्सिडी दी जा रही है। रेवाड़ी जिला ने व्यक्तिगत और कस्टम हायरिंग सेंटर श्रेणी में सभी आवेदनकर्ता किसानों को सब्सिडी देकर रिकॉर्ड कायम किया है। यह जानकारी बुधवार को चण्डीगढ़ में कृषि एवं किसान कल्याण विभाग के प्रधान सचिव डॉ0 अभिलक्ष लिखी द्वारा वीडियो कॉन्फ्रेंसिंग के माध्यम से सभी जिला उपायुक्तों के साथ हुई बैठक में दी गई।